google/wiki40b huggingface dataset:
Jean Antoine Letronne

Bakgrunn

Hans far var en fattig gravør, som sendte ham for å studere kunst under den klassisistiske maleren Jacques-Louis David. Men hans interesser gikk i mer litterær retning, og han ble student ved Collège de France. Der skal han snart ha videreutviklet en sterkt kritisk sans ved å rette på gamle oversettelser av gamle greske forfattere, og etterpå sammenligne resultatet med de ferskeste og mest autoritative edisjoner.
Han studerte også under geografen Edme Mentelle og hellenisten Jean-Baptiste Gail.

Forskning

Fra 1810 til 1812 reiste han rundt i Frankrike, Sveits og Italia, og ved hjemkomsten til Paris publiserte han et Essai critique sur la topographie de Syracuse, med tanke på å kaste mer lys over Thukydid.  To år etter utkom hans Recherches geographiques et critiques on the De Mensura Orbis Terrae of Dicuil.  I 1815 fikk han i oppdrag fra regjeringen å fullføre oversettelsen av Strabon  som var blitt påbegynt av François-Jean-Gabriel de La Porte du Theil, og i mars 1816 ble han ved kongelig beslutning tatt opp i Académie des Inscriptions et Belles-Lettres, etter å ha bidratt med Histoire du système métrique des Égyptiens. 
Ytterligere forfremmelser kom slag i slag: I 1817 ble han utnevnt til direktør for École Nationale des Chartes, i 1829 generalinspektør dor universitetet, og i 1831 professor i historie ved Collège de France.
I 1835 bidro han til publikasjonen av tidsskriftet Nouvelles Annales de l'Institut archéologique som medlem av redaksjonskomiteen, sammen med Antoine Chrysostome Quatremère de Quincy (president), duc de Luynes (visepresident),  Félix Lajard, Charles Lenormant, Raoul Rochette og baron Jean de Witte.
Fra lærestolen i historie vekslet han i 1838 over til den for arkeologi, og i 1840 etterfulgte han Pierre Claude François Daunou som ansvarlig for nasjonalarkivene. 
I mellomtiden hadde han publisert blant annet Considérations générales sur l'évaluation des monnaies grecques et romaines, et sur la valeur de l'or et de l'argent avant la découverte de l'Amérique i 1817, Recherches pour servir à l'histoire de l'Egypte pendant la domination des Grecs et des Romains i 1823, og Sur l'origine grecque des zodiaques pretendus egyptiens i 1837. I og med sistnevte punkterte han for hodt en misforståelse som hadde hemmet samtidens egyptologis arbeid med å finne ut av det gamle Egypts kronologi. Hans Diplômes et chartes de l'époque mérovingienne, sur papyrus et sur vélin ble publisert i 1844. Hans mest innflytelsesrike verk var Recueil des inscriptions grecques et latines de l'Égypte, som kom ut med første bind i 1842, og det annet i 1848.
Letronne er også en av de første som er kjent for å ha spredt myten om at man i middelalderen skal ha trodd at jorden var flat. Letronne, som hadde et sterkt antireligiøst animus, feilfremstilte kirkefedrenes og deres middelalderske etterfølgeres oppfatninger. I virkeligheten stod de ikke for noen «flat jord»-oppfatning.
Angus Charles Graham

Navnevarianter

Angus C. Graham, A. C. Graham, Angus Charles Graham
Vippetangen

Navn og historie

Navnet skriver seg fra et vippefyr som skal ha stått her i eldre tid. Her har vært militært rettersted, steinhuggeri (der straffearbeiderne fra Akershus Landsfengsel hugget løvene som står foran Stortinget og deler til andre kjente byggverk i Oslo), militære og sivile badehus. På 1880- og 90-tallet ble det arrangert skøyteløp på isen utenfor Vippetangen; blant annet flere av rekordforsøkene til Axel Paulsen og noen av de første «Landsløb» (Norgesmesterskap).
Den moderne kaiutbyggingen begynte i 1899. Haakon 7 gikk iland her i 1905. Havneanlegget på Vippetangen omfattet fiskehavn og fiskehall (1905, nybygg 1935), anlegg for atlanterhavstrafikken («Amerikabåtene») og en kornsilo. Korn herfra ble fraktet med spesialbygde trikker til Nedre Foss mølle på Grünerløkka. Passasjertraffikk på trikkelinjen til Vippetangen ble lagt ned i august 1964 og korntrikken ble lagt ned i februar 1967.

Båttrafikk og Havnepromenaden

Vippetangen er idag terminal for København-båtene. Båtene til øyene i havnebassenget gikk inntil 21. mars 2015 fra Vippetangen, da terminalen ble flyttet til Rådhusbrygge 4. Vippetangen inngår i planene for Havnepromenaden, som ble vedtatt i 2008 og åpnet i juni 2015.

Vippetangen i sang av Øystein Sunde

Vippetangen er med i en sang som er laget av Øystein Sunde som heter «Vippetangen Konditori» og i Lillebjørn Nilsens «God natt Oslo».
Nelsinho Baptista

Karriere

Han har tidligere vært trener for Atlético Paranaense, Corinthians, Palmeiras, Internacional, Cruzeiro, São Paulo, Portuguesa og Flamengo.

Trener

Per august 2019 var han hovedtrener for Kashiwa Reysol.
University of Surrey

Rangeringer

University of Surrey ble rangert som nummer 8 av 126 britiske universiteter på Complete University Guides liste for 2016 og som nummer 4 av 119 britiske universiteter på The Guardians 2016-liste.
I QS World University Rankings for 2014 rangerte University of Surrey som nummer 314 og i Academic Ranking of World Universities (Shanghai-rankingen) for 2014 som nummer 401-500 av verdens universiteter. Universitetet var ikke å finne blant de 500 beste universitetene i verden i Times Higher Education World University Rankings 2014-2015.
Fotball under Stillehavslekene 1966

Fotball under Stillehavslekene  1966. Fotball var en av flere sporter som var med i de andre Stillehavslekene som ble arrangert i Nouméa i Ny-Caledonia i perioden 8. til 18. desember 1966. Det var seks herrelag som deltok i fotball-turneringen. Fransk Polynesia vant finalen med 2-0 over Ny-Caledonia og Ny-Hebridene vant bronsefinalen over Papua Ny-Guinea med 5-2.
Beijingdialekt

Utbredelse

Som dialekt tales språket i Beijing og i byens umiddelbare omgivelser.
De fleste språkforskere anser beijingdialekten som en av flere varianter av beijingmandarin, som favner et noe større område rundt hovedstaden, og dessuten språkøyer helt vest i Kina og nær Hongkong og Macao som skyldes tilvandring.
Dialekten som tales i Chengde, en by 300 km nord for Beijing, er språkvitenskaplig så nær beijingdialekten at den anses som en variant av beijingmandarin. Blant andre dialekter som rommes under overskriften beijingmandarin kan nevnes talemålet i Hailar i Indre Mongolia, og i Karamay i Xinjiang.
Også i byen Shenzhen i provinsen Guangdong synes beijingmandarin å ha slått gjennom som omgangsspråk. Grunnen er den store innvandringen av han-kinesere som innvandrer dit, og som legger av seg sin egentlige dialekt og tar beijingmandarinen i bruk for den gjensidige forståelses skyld.

Gloser

Det er også noen forskjeller mellom beijingdialekt og mandarin hva gjelder gloser. Det gjelder ikke minst grunnleggende ord. Slik er «i dag» på mandarin jīntiān 今天, men på beijingdialekt er det jīnr 今儿.
Forres

Beskrivelse

Forres har vokst meget i de senere år og har nå over 9 000 innbyggere. Stedet ligger på en flate mellom elven Findhorn og de skogkledde skråningene mot Cluny og Sanquhar Hills. Forres er kjent for sine prisvinnende blomsterskulpturer.
Forres var et viktig knutepunkt for jernbanen Highland Railway. Å reise gjennom Forres var en gang den raskeste ruten for å nå Inverness fra sør.
Stiftelsen Findhorn Foundation er et internasjonalt åndelig samfunn som ligger i Forres. Det ble grunnlagt i 1962 og er fortsatt populært hos åndelige søkende mennesker. Det er en liten butikk som selger åndelige og keltiske bøker, foruten organisk mat og drikke som Kelpoe Seaweed (øl).

Parlamentarisk burgh

Forres var en parlamentarisk burgh (Borough) som sammen med Inverness, Fortrose og Nairn ble Inverness Burghs valgkrets for det britiske Underhuset (House of Commons) fra 1708 til 1801, og det forente kongerike fra 1801 til 1918. Valgkretsen ble oppløst i 1918, og de to kretsene Forres og Nairn ble slått sammen til den nye valgkretsen «Moray og Nairn».
Yadgir (distrikt)

Demografi

Ved folketellingen i 2011 var det 1 172 985 innbyggere i distriktet, mot 956 180 i 2001. Den urbane befolkningen utgjør 18,80 % av befolkningen.
Barn i alderen 0 til 6 år utgjorde 15,83 % i 2011 mot 18,58 % i 2001. Antallet jenter i den alderen per tusen gutter er 942 i 2011 mot 953 i 2001.
Peppers spøkelse

Peppers spøkelse (engelsk Pepper's ghost) er en illusjons teknikk som brukes i teater, fornøyelsesparker, museum, tv-produksjoner og konserter. Den er oppkalt etter den engelske forskeren John Henry Pepper (1821-1900) som gjorde effekten populær i en demonstrasjon i 1862. Eksempler på illusjonen er «Girl-to-Gorilla» trikset som man fant i gamle karneval sideshows og opptreden til «Ghosts» på Haunted Mansion og «Blue Fairy» i Pinocchio's Daring Journey på disneylandland i California. Autocue er en moderne vri av Peppers spøkelse. Teknikken ble brukt av Digital Domain for å virtuelt gjenskape Tupac Shakur på scenen med Dr. Dre og Snoop Dogg under Coachella Music and Arts Festival og Michael Jackson på Billboard Music Awards i 2014.
Lucky Lew

Beauty In Aggression

I februar 2010 dro Lucky Lew til RadioStar Studios i Weed, California for å spille inn deres andre album. Albumet ble produsert av Sylvia Massy og fikk tittelen Beauty In Aggression. Platen ble sluppet 6. september 2010 og fikk god mottakelse i pressen.
Den første singelen fra Beauty In Aggression var låten Desert Angel, og denne ble sluppet 25. mai 2010.
Greve

Danmark og Norge

Tittelen jarl eksisterte i Norge til 1200-tallet, da den ble erstattet av hertug, som ble avskaffet etter kort tid. Jarletittelen har samme opprinnelse som den engelske tittelen Earl, som nå tilsvarer greve.
Titlene greve og baron ble innført i Danmark og Norge i 1671 som en ny hoffadel, og var et forsøk på å styrke kongemakten på bekostning av den eldre adelen. Man kunne i praksis kjøpe disse titlene dersom man var velstående nok. Man skilte mellom lensgrever og grever uten len knyttet til tittelen (og på samme måte fantes det lensbaroner og rent titulære baroner). I det nye rangsystemet var lensgreve den høyeste adelstittelen som ble tildelt av kongemakten. Før 1671 var den norske adelen delt i to klasser, riddere og væpnere. 
I Norge ble det opprettet to grevskap (len knyttet til en grevetittel), Laurvigen og Griffenfeld (senere Jarlsberg), som ble innehatt av forskjellige personer og slekter. Jarlsberg ble innehatt av slekten Wedel-Jarlsberg, som dermed hadde lensgrevetittel. I tillegg til slektene som har innehatt disse to grevskapene hadde slekten Trampe (en titulær) grevetittel i Norge. Dessuten har et medlem av slekten Paus, som var norsk statsborger og bodde i Sverige, blitt tildelt en grevetittel av Paven.
«Adelsloven» (egentlig Lov, angaaende Modificationer og nærmere Bestemmelser af den Norske Adels Rettigheder) fra 1821 avskaffet gradvis de adelige privilegiene i Norge.

Suksesjonssystemer

I de fleste land er grevetitlene idag kun av titulær verdi, men i noen få land (f.eks. Storbritannia) kan det stadig være knyttet enkelte forrettigheter til dem. Titlene arves ytterst forskjellig. I henhold til det tyske systemet, der alle mannlige medlemmer av en slekt i prinsippet ansees som likemenn, arver alle mannlige medlemmer grevetitelen. I Storbritannia er det kun slektens overhode som arver titler. Danmark-Norge hadde et mellomsystem, som bygde på det tyske suksesjonssystemet, men gjorde unntak for grever. Kun slektens overhode var greve (og hans hustru grevinne); alle andre medlemmer av slekten var baroner og baronesser. En datter av en greve kaltes i Danmark-Norge komtesse.
Norgesmesterskapet i orientering 1960

Norgesmesterskapet i orientering 1960 bestod av flere arrangementer som i 1960 kåret norgesmestere i orientering.
Hovedmesterskapet ble arrangert i Sandefjord 25. september. Kongepokalen ble vunnet av Magne Lystad.
Ekkerøya naturreservat

Naturverdier

Ekkerøya er mest kjent for den store kolonien av krykkje som holder til i fuglefjellet på sørsida av halvøya. Krykkjebestanden på Ekkerøy ble i 1979 anslått til 20 000 hekkende par, og bestanden har etter alt å dømme økt siden da. Men det er et rikt fugleliv også ellers på halvøya, som i den grunne bukta på nordsida, langs fjæra, og på platået oppe på halvøya. Det er registrert en rekke hekkende arter i reservatet, blant annet ravn, ærfugl, brushane, tyvjo, rødnebbterne, steinskvett, lappiplerke, skjærpiplerke, heipiplerke, linerle, tjeld og steinvender. Svømmesniper ses både i fjæra og i små dammer. Stelleranda, som hekker i Sibir, kan ses rundt Ekkerøya hele året, men i størst antall om vinteren fram til april–mai. Den arktiske praktærfuglen, havørn, skarv, teist, alke, storlom og smålom forekommer jevnlig i området. Sommerstid kan også islom og gulnebblom nokså ofte ses rundt Ekkerøya. Sandstrendene rett utenfor reservatet huser mengder av vadere i trekktida, som myrsnipe, lappspove, sandlo og sandløper.
Berggrunnen i området består for det meste av sandstein og andre sedimentære bergarter. Fjellet er tydelig lagdelt, og ytterst på Skagodden er det flotte rifler (bølgeslagsmerker). Floraen består stort sett av nokså alminnelige fjellplanter, bortsett fra silkenellik, som i Norge bare finnes i Øst-Finnmark. Rosenrot og finnmarksbalderbrå klorer seg fast mellom krykkjereirene, og andre vanlige arter er reinrose, molte, fjellsmelle, geitrams og blåklokke.
Politistat

Politistat er en stat (land) der politiet og eller militærvesenet kan gripe inn mot statens innbyggere med overvåking, anholdelser, ransakinger og avhør uten bestemt lovhjemmel (eller ved vid fortolkning av de lover som fins), og hvor myndighetene kan fengsle personer i ubegrenset tid uten rettergang eller dom. Målet med en politistat er å sikre den sittende statsledelsens posisjon og forhindre opposisjon.
Politistat er det motsatte av rettsstat, og er vanlig i diktaturer. En politistat faller ofte sammen innenfra når politiet og det militære ikke lengre er lojale mot makthaverne. For å hindre at man får en politistat har man i demokratier innført maktfordelingsprinsippet, hvor makten fordeles mellom den lovgivende makt, den dømmende makt, og den utøvende makt.
De fleste politistater oppleves som svært ufrie samfunn der innbyggerne opplever en mer eller mindre konstant frykt for overgrep fra myndighetene over noe man har sagt eller gjort. En positiv effekt av politistaten kan være at samfunnet ellers er relativt trygt - mindre lovbrudd og vilkårlig kriminalitet er vanligvis svært lav eller ikke-eksisterende. Korrupsjon og organisert kriminalitet er imidlertid ikke uvanlig.
En av de mest kjente politistater var Tyskland under Adolf Hitlers regime, et annet kjent eksempel var Sovjetunionen.
Arild Andersen

Biografi

Han ble kjent som jazzmusiker på slutten av 1960-årene, særlig gjennom sitt samarbeid med Jan Garbarek. I 1982 startet han bandet Masqualero sammen med Jon Christensen, Nils Petter Molvær, Jon Balke og Tore Brunborg. Bandet eksisterte i 10 år, ga ut fire album og vant tre Spellemannpriser. Andersen vant selv Gammleng-prisen i klassen jazz i 1984.
Fra 1990-årene har han hatt som musikalsk tyngdepunkt å kombinere norsk folkemusikk med improvisert musikk. I 1994 skrev han musikken til Kristin Lavransdatter (for teater). Andersen var «artist in residence» under Moldejazz 2005.
I 2010 mottok Andersen Oslo Jazzfestivals pris Ella-prisen. Arild Andersen er gift med skuespiller og komiker Hege Schøyen. De er foreldre til Jakob Schøyen Andersen.
Plakaten på veggen

Bakgrunn

Da det nasjonalsosialistiske Tyskland invaderte Norge 9. april 1940, var det flere befal i Hæren og Marinen som ble tatt på sengen og ga opp uten kamp, selv om størstedelen av Forsvaret valgte å ta opp kampen mot de invaderende styrkene og gjorde motstand flere steder.
Situasjonen ble heller ikke bedre da Nygaardsvold-regjeringen var uklar i sine ordrer om mobilisering til de norske styrkene, mens Vidkun Quisling, leder i det lille, nasjonalistiske fascistpartiet Nasjonal Samling (NS), gjennomførte sitt radiokupp på NRK og ga ordre om at mobiliseringen skulle innstilles. Dette, sammen med hjelpen fra de som samarbeidet aktivt eller passivt med fienden, førte til fullstendig forvirring og at mobiliseringen ble forsinket med 36 timer fra de første tyske krigsstyrkene ble observert inne i norske farvann. Den mislykkede mobiliseringen ble i etterkrigstiden påpekt som en av hovedårsakene til at tyskerne klarte å gjennomføre okkupasjonen av Norge.
Ved starten på den kalde krigen ønsket man å forhindre at en lignende situasjon skulle oppstå. Derfor, i forbindelse med forarbeidet til beredskapslovgivningen, ble Kongelig resolusjon av 10. juni 1949, «Direktiver for militære befalingsmenn og militære sjefer ved væpnet angrep på Norge»,  vedtatt.

Tradisjon

Direktivene er kjent som «Plakaten på veggen», da det er uskreven tradisjon i Forsvaret at et eksemplar av disse direktivene skal henge synlig på hvert militært kontor i Norge.

Alarmberedskapen 7. juni 1968

Bare én gang i norsk historie har direktivene nesten blitt satt i kraft.
3. juni 1968 ble Leningrads militære distrikt (LEMD) i Sovjetunionen satt i alarmberdeskap. Innen få dager hadde en total styrke på 11 000 soldater fra Den røde armé, 4 000 marineinfanterister, 210 stridsvogner, 500 stormpanservogner, 265 drevne eller selvdrevne artillerienheter, 1 300 lastevogner, 50 jagerfly og 20 transportfly av typen AN-12 Cub samlet i Petsjenga-Murmansk-området.
Natt til 7. juni hørte grensevakter som tilhørte Garnisonen i Sør-Varanger (GSV) sterk motordur langs hele den norske og sovjetiske grensen. På grunn av dårlig vær var det ingen mulighet til å observere over grensen, så samme natt besluttet Sjef GSV å sette sine styrker i alarmberedskap og rykket ut til sine respektive alfa-beredskapsstillinger. 
Styrkedemonstrasjonen varte fram til 10. juni da de sovjetiske styrkene trakk seg tilbake fra grenseområdene.
Swithinbank Range

Swithinbank Range er en liten fjellkjede ved Churchill Mountains i Antarktis. Den strekker seg østover mellom Donnallybreen og Ahernbreen til vestsiden av Starshotbreen.
Fjellkjeden ble navngitt av New Zealand Geological Survey Antarctic Expedition (NZGSAE) (1959–60) etter Charles W. Swithinbank, en glasiolog det året ved Little America V.
Brandeis University

Brandeis University er et privat universitet i Waltham i delstaten Massachusetts, USA, om lag 13 km vest for Boston. Det er et kvalitetsuniversitet basert på forskning.
Skolen ble grunnlagt i 1948, og er oppkalt etter den første jødiske høyesterettsdommeren i USA – Louis Dembitz Brandeis (1856–1941).
Heller School for Social Policy and Management er kjent for meget anerkjente, høyere studier i sosiallære, sosialpolitikk og internasjonale forhold.
Brandeis hadde i 2018 i alt 5 800 studenter opp til doktorgradsnivå (Ph.D). Skolepengene var samtidig på US$ 53 260 per year.
Ronald D. Liebowitz ble rektor i 2016.
Annelise Reenberg

Biografi

Annelise Reenberg ble født i København i 1919 som datter av skuespillerparet Holger Reenberg og Magda Helene Borving Eriksen Reenberg. Hun var dermed halvsøster til sangerinnen Elga Olga og skuespiller Jørgen Reenberg.
Annelise Reenberg ble utdannet som teknisk fotograf hos Burmeister & Wain. I 1943 ble hun fotografassistent ved Saga Studio og ble derved den første kvinnelige filmfotograf i Danmark. Hennes mor introduserte henne til instruktør og direktør Poul Bang som ble hennes læremester og senere også ektemann. Paret forlot Saga Studio i 1946, til fordel for Nordisk Film, hvor Annelise Reenberg fikk sitt gjennombrudd som filmfotograf i 1947 med filmen De pokkers unger. I 1949 fikk hun Bodilprisen (danskenes Oscar) som beste filmfotograf for filmen Kristinus Bergman. Nå  vendte Annelise Reenberg og Poul Bang tilbake til Saga Studio, hvor Annelise i 1950 debuterte som filminstruktør med filmen Historien om Hjortholm. I 1953 debuterte hun som forfatter med filmmanuskriptet Ved Kongelunden skal brylluppet stå (medforfattere var John Olsen og Poul Sarauw).
Paret giftet seg den 10. mai 1967, knapt to måneder før Poul Bang døde. Annelise Reenberg trakk seg tilbake i 1971 og døde i Gentofte i 1994.
Jamaicansk mesterskap i friidrett 2017

Jamaicansk mesterskap i friidrett 2017 ble arrangert fra 22. til 25. juni 2017.
Den flyvende hurtigrute

Den flyvende hurtigrute var det populære navnet på DNLs flygninger med Short Sandringham sjøfly til Nord-Norge fra sommeren 1947.

Starten

Ruten ble offisielt åpnet 2. juni 1947 da sjefsflyver John Strandrud og kaptein Hesselberg tok av fra sjøflyhavna på Fornebu med det første flyet som var fullt av autoriteter, blant annet samferdselsminister Nils Langhelle, og sjef for Luftforsvaret, general Bjarne Øen.
Ruten gikk fra sjøflyhavna ved Fornebu til Tromsø, via Trondheim (Hommelvik), Harstad og Bodø.

Avslutningen

Etter flere problemer med Sandringhamflyene på ruten, deriblant Kvitbjørn-ulykken i 1947 og Bukken Bruse-ulykken i 1948, opphørte Sandringhamruten høsten 1951. På det tidspunktet var flypassen i Bodø, på Bodøhalvøya, klar til å ta imot større landfly som Skymaster. Etter hvert ble de to gjenværende Sandrignhamene faset ut. LN-LAI Jutulen, ble leid ut til et fransk selskap i Nigeria. Flyet sank ved fortøyningsbøyen 16. november 1952, og det andre, LN-LMK Polarbjørn, ble solgt til Argentina.
Sølvhai

Plassbehov

Mange kjøper sølvhai uten å vite at den kan bli 35-40 cm lang (35 cm SL). Siden fisken blir såpass stor, og siden den er en aktiv svømmer, anbefales 720 liter og 200 cm lengde som minimumstørrelse på akvariet. Andre anbefaler over 900 liter.
Veldig unge sølvhaier er tilgjengelig i de fleste dyrebutikker, og selges som regel til privatkunder uten at dyrets plassbehov blir diskutert. Dermed holdes arten ofte i akvarier som er for små. Etter hvert som fisken vokser og trenger mer plass enn det som er tilgjengelig, går ut over fiskens helse. Mange mener at fisken rett og slett er for stor og for aktiv til å holdes i vanlige akvarier, men at kun enorme, spesialbygde akvarier er holdbart, hvis noe.

Adferd

Sølvhai er en stimfisk som foretrekker å være i grupper på minst 5 individer. Dette er en fredelig fisk som går bra sammen med mange andre tropiske arter. Den er imidlertid altetende, og vil sette til livs alt som får plass i kjeften (også mindre fisk og reker).

Vannverdier

Den er en hardfør fisk med stor toleranse for endringer i temperatur, pH og andre faktorer som andre fisk kan være følsomme ovenfor. Vannets pH bør være mellom 5,8 og 7,8. Hardheten bør ligge mellom 5 og 15 dGH. Temperaturen bør holdes mellom 22 og 29 grader.
Ischionodonta

Utseende

Middelsstore, spinkle, svarte trebukker med litt matt, metallisk glans, pronotum er gjerne rødt. Antennene er tynne og mye lengre enn kroppen. Pronotum er tønneformet uten tenner på sidene. Dekkvingene er parallellsidige, rundede i spissen, beina nokså lange og tynne, lårene markert klubbeformede.

Utbredelse

Slekten er vidt utbredt i Mellom- og Sør-Amerika, nord til Nicaragua.